kardosdrur/scandi-wiki huggingface dataset:
Boeing F-15

Boeing F-15 Eagle er et amerikansk to-motorers altvejrs taktisk jagerfly udviklet af McDonnell Douglas, der i dag er en del af Boeing. Flyets rolle er at opnå luftherredømme. Det er et af de mest succesfulde moderne jagerfly og har foretaget mere end 100 nedskydninger af fjendtlige fly.

Flyet blev designet af McDonnell Douglas efter at United States Air Force havde anmodet om tilbud på et jagerfly til opnåelse af luftherredømme. I 1967 besluttede US Air Force at gå videre med projektet. Flyet fløj første gang i juli 1972 og blev sat i tjeneste i 1976. F-15 Eagle produceres fortsat og er fortsat i aktiv tjeneste.

F-15A har været benyttet til affyring af det amerikanske ASM-135 missil designet til nedskydning af satellitter og har i en test succesfuldt nedskudt en amerikansk satellit i 1985.

Udgaver 
Boeing F-15 er blevet produceret i 5 versioner til USA. F-15A var den originale med plads til 1 pilot. F-15B var en tosædet til at omskole piloter. F-15C er en opgraderet F-15A, og er den mest benyttede version af F-15. F-15D er en tosædet der også kan bruges i kamp.

F-15E (også kaldet Strike Eagle) er en jagerbomber, med to besætningsmedlemmer og de seneste bomber og missiler. Mitsubishi byggede Japans F-15J og F-15DJ, svarende til F-15C/D. F-15E Strike Eagle er blevet eksporteret under følgende betegnelser; israelske F-15I Ra-am, sydkoreanske F-15K Slam Eagle, saudiarabiske F-15S og singaporeanske F-15SG.

 F-15A – 384 fremstillet i perioden 1972-79.
 F-15B – 61 fremstillet i perioden 1972-79.
 F-15C – 483 fremstillet i perioden 1979-85.
 F-15D – 92 fremstillet i perioden 1979-85.
 F-15J – 141 fremstillet i perioden 1979-97.
 F-15DJ – 37 fremstillet i perioden 1979-97.
 F-15E – 237 fremstillet i perioden 1985-2001.
 F-15I – 25 fremstillet i perioden 1996-98.
 F-15S – 72 fremstillet i perioden 1996-98.
 F-15K – 40 fremstillet i perioden 2005-08.
 F-15SG -

Brugere 

 USAF — F-15A/B/C/D/E
 Air National Guard — F-15A/B
 Israel — F-15A/B/C/D/I
 Japan — F-15J/DJ
 Saudi Arabien — F-15C/D/S
 Singapore — F-15SG
 Sydkorea — F-15K

Se også 
 Militærfly

Eksterne henvisninger 

 Boeing F-15 Eagle

Kampfly
F-015
F-015
2-motors jetfly
Half-Life 2: Episode One

Half-Life 2: Episode One er den første af en trilogi af "udvidelses" episoder til first-person shooter computerspillet, Half-Life 2, fra 2004. Da spillet ikke kræver Half-Life 2 installeret, er Half-Life 2: Episode One ikke en udvidelsespakke, men en fortsættelse.

Historie 
Episode One foregår lige efter hændelserne i Half-Life 2. Gordon Freeman bliver igen kontaktet i sin dvale af G-Man, men før G-Man kan nå at sige noget, dukker en gruppe lysene vortigaunter frem som fører Gordon bort og omringer G-Man, som med et lettere irriteret ansigtsudtryk blot siger: "Vi får at se." Samtidig bliver Alyx Vance reddet fra Citadelens' eksploderende generator af en anden gruppe vortigaunter.

Et ukendt antal timer senere vågner Gordon i en bunke murbrokker, som DOG, Alyx' godmodige robot, graver ham fri af, og han bliver genforenet med hende. De kontakter straks Eli Vance og Isaac Kleiner, som er i gang med at omgruppere oprørshæren et sted udenfor City 17. Eli og Kleiner fortæller dem at Citadelens reaktorkerne er ved at nedsmelte, og at eksplosionen vil tage City 17, hvor en del af oprørshæren sidder fast, med i købet. Alyx beslutter sig for at prøve at få kernen midlertidigt stabiliseret for at skaffe hende og Gordon mere tid til at flygte. Imens de udfører opgaven finder Alyx en række mystiske data fra Judith Mossman, som hun gemmer på et memorystick.

Efter at have stabiliseret kernen, forlader Alyx og Gordon Citadelen via tog. Toget forulykker imidlertid, og de bliver tvunget til at kæmpe sig igennem City 17's undergrund, som er svært inficeret af headcrab-zombier, og takket være fraværet af flere af The Combine's forsvarsmekanismer, antlioner.

Da de kommer op på gadeniveau, kommer de gentagende gange under angreb af The Combine's hær, som er desperate efter at få fat i Alyx' memorystick.

Gordon og Alyx støder til sidst på Barney Calhoun, der sammen med en gruppe oprørere prøver at flygte fra City 17 via den eneste sikre flugtmulighed, tog, men er blokeret af The Combine's hær, som har omringet samtlige togstationer. Med hjælp fra Gordon og Alyx, lykkes det Barney's gruppe at bryde igennem The Combine's jernring, og indtage togstationen og de forlader stedet lidt efter lidt. Da alle oprørerne er blevet sendt sikkert af sted, forbereder Gordon og Alyx at tage af sted på det sidste tog, da en Combine enhed støttet af en strider, stormer stationen.

Det lykkes for Gordon at slå angrebet tilbage og nedlægge strideren. Og ham og Alyx tager omsider af sted. Lige som de er kommet ud af City 17, nedsmelter Citadelens kerne, og tager byen med sig. Chokbølgen rammer kort efter toget, som forulykker.

Se også 
 Half-Life
 Half-Life 2
 Half-Life 2: Episode Two
 Half-Life 2: Episode Three

Referencer

Eksterne henvisninger 
 

 Half-Life 2: Episode One website

Computerspil fra 2006
2: Episode One
First-person shooter
PlayStation 3-spil
Windows-spil
Xbox 360-spil
Linux-spil
Macintosh-spil
Computerspil med handling i fremtiden
Boeing F/A-18 Hornet

Boeing F/A-18 Hornet er et amerikanskbygget kampfly.

Udgaver 

F/A-18A er den første F-18. Det var et jagerfly, med sekundær rolle som jagerbomber. F/A-18B er den to-sædede pilot-træner. F/A-18C er et opgraderet et-sædet jagerfly. F/A-18D er en to-sædet jagerbomber. F/A-18E er et meget ombygget F-18, også kaldet Super Hornet. Dette indbefatter en forstørret vinge, nye luftindtag, nye motorer og ny radar. F/A-18F er den to-sædede version af Super Hornet. Super Hornet har i dag helt afløst den berømte Grumman F-14 Tomcat. EA-18G Growler til elektronisk krigsførelse er en afløser for Grumman EA-6B Prowler, baseret på F/A-18F.

Brugere 
Den amerikanske flåde
Australien 75 stk.
Canada 138 stk. dog kan kun under 60 flyve
Finland 63 stk.
Kuwait 40. stk
Malaysia 8 stk.
Spanien 96 stk.
Schweiz 34 stk.

Eksterne henvisninger 

 Boeing F/A-18 Hornet
 Boeing F/A-18 Super Hornet

Kampfly
Hangarskibsfly
F/A-18 Hornet
F/A-18 Hornet
2-motors jetfly
Swahili (sprog)

Swahili (swahili: Kiswahili) er et bantusprog med vid udbredelse i Østafrika, især fra det sydlige Somalia til det nordlige Mozambique. Det er officielt sprog i Tanzania og nationalt sprog i Kenya. Swahili spiller en vigtig rolle som andetsprog i Østafrika. På Zanzibar tales en normgivende udgave af swahili.

Swahili er præget af den østafrikanske kysts tusindårige forbindelser med omverdenen og indeholder låneord fra bl.a. arabisk, persisk, dravidiske sprog, kinesisk, portugisisk og engelsk. Antallet af låneord i swahili afviger dog ikke væsentligt fra låneord i andre sprog. 

Swahili skrives i dag med det latinske alfabet. Der kendes ældre tekster skrevet med det arabiske alfabet.

Swahili et agglutinerende sprog.

Se også 
 http://www.swahili.dk
 Kamusi Project  Internet Living Swahili Dictionary 

Bantusprog
Sprog i Kenya
Sprog i Tanzania
Sprog i Rwanda
Sprog i Burundi
Sprog i Den Demokratiske Republik Congo
Sprog i Uganda
Vismand

Vismand bruges i nutiden ofte som betegnelsen for et medlem af formandskabet for De Økonomiske Råd, der er et rådgivningsorgan under Økonomiministeriet, som blev oprettet ved lov i 1962. Man bruger også betegnelsen "økonomisk vismand". Rådenes formandskab består af fire uafhængige nationaløkonomer, og disse vismænd er udpeget af økonomiministeren for tre år ad gangen. Vismændene genvælges af kontinuitetshensyn normalt en eller to gange. En af de fire vismænd er ordførende og betegnes som overvismand.

Andre betydninger
I tidligere tider var en vismand en vis mand, det vil sige en mand med stor viden, et levende leksikon, som man kunne spørge til råds, ligesom når man i dag ville slå op i et leksikon eller håndbog. Vismændene var kloge på alt (eller mange ting), modsat nutidens råd af eksperter inden for snævrere emner.

I Bibelen omtales i Matthæusevangeliet kapitel 2 de tre vise mænd, der opsøgte den nyfødte Jesus, og de har ud fra beskrivelsen kendt astrologi og kunne se på stjernernes stilling, at der ville blive født en meget betydningsfuld person, og de har så kunnet regne ud, hvor og hvornår han ville blive født.

Eksterne links
Det Økonomiske Råds hjemmeside

Økonomer
Stillingsbetegnelser
Ungarns regenter



Ungarske fyrster 

  ?       -895 Álmos
 ca. 895-907 Árpád
      907-947 ??
 ca. 947-950 Fajsz/Falicsi
 ca. 955-972 Taksony
 ca. 972-997 Géza
     997-1000 Vajk (senere konge som Stefan 1.)

Konger af Ungarn

Slægten Arpad 
 1000 -1038 Stefan 1. af Ungarn
 1038-1041 Peter 1. af Ungarn (første gang)
 1041-1044 Samuel Aba af Ungarn
 1044-1046 Peter 1. af Ungarn (anden gang)
 1046-1060 Andreas 1. af Ungarn
 1060-1063 Bela 1. af Ungarn
 1063-1074 Salomon 1. af Ungarn
 1074-1077 Géza 1. af Ungarn
 1077-1095 Ladislaus 1. af Ungarn
 1095-1116 Koloman af Ungarn
 1116-1131 Stefan 2. af Ungarn
 1131-1141 Bela 2. af Ungarn
 1141-1162 Géza 2. af Ungarn
 1162-1063 Ladislaus 2. af Ungarn
 1163-1173 Stefan 3. af Ungarn
 1170-1196 Bela 3. af Ungarn
 1196-1204 Emmerich 1. af Ungarn
 1204-1205 Ladislaus 3. af Ungarn
 1205-1235 Andreas 2. af Ungarn
 1235-1270 Béla 4. af Ungarn
 1270-1272 Stefan 5. af Ungarn
 1272-1290 Ladislaus 4. af Ungarn
 1290-1301 Andreas 3. af Ungarn

Under interregnum 

Interregnum 1301-07 i Ungarn, der fandtes dog konger, men uden reel magt. Sådane var:
 1301-1305 Vencel 1. (Ladislaus) af Ungarn fra den tjekkiske slægt Přemysl.
 1305-1307 Otto af Ungarn af Slægten Wittelsbach

Slægten Anjou 

 1308-1342 Karl 1. Robert af Ungarn
 1342-1382 Ludvig 1. af Ungarn, (Ludvig den store)
 1382-1385 Maria 1. af Ungarn (1. gang)
 1385-1386 Karl 2. af Ungarn
 1386-1395 Maria 1. af Ungarn (2. gang)

Huset Luxemburg

Huset Habsburg

Huset Jagiello

Huset Habsburg

Slægten Hunyadi

Huset Jagiello

Slægten Zápolya

Huset Habsburg 

De habsburgske regenter var også (og først og fremmest) tysk-romerske, respektive østrigske kejsere.

Huset Habsburg-Lothringen

(Overhoveder for huset Habsburg-Lothringen siden 1918)

Ungarske guvernører 

 1446-1453 Johann Hunyadi
 1458         Mihail Szilágyi
 1849         Lajos Kossuth
 1920-1944 Miklós Horthy

 Ungarns regenter
Lister over regenter
Dornier

Dornier er en af de ældste tyske flyproducenter. Virksomheden blev grundlagt i 1922 af professor Claude Dornier i Friedrichshafen. Dornier-fabrikkerne blev især kendt for at lave flyvebåde (f.eks. Do-J Wal, Do-X og Do-24), men har også lavet mange landfly.

Blandt de mere kendte fly fra Dornier er en stribe af bombefly, der blev anvendt under den 2. verdenskrig, bl.a. Do-17 ("Den flyvende blyant") og Do-217. 

I slutningen af 2. verdenskrig udviklede Dornier også en række meget specielle fly, som dog aldrig rigtigt kom i produktion. Det drejede sig bl.a. et Do-335 Pfeil, der havde en skubbende og en trækkende propel.

I nyere tid er det især fly som Alpha Jet og Skyservant, som Dornier er kendt for, samt en række mindre og mellemstore trafikfly, Dornier 228, 328 og Fairchild Dornier 328JET.

På licens fra Bell Helicopter Textron har Dornier også bygget helikopteren Dornier Bell UH-1 Iroquois til det tyske forsvar.

Dornier indgår i dag som en del af det europæiske flysamarbejde EADS.

Eksterne henvisninger 

Flyproducenter fra Tyskland
Luftfart i Baden-Württemberg
Etableret i 1914
Ejner Johansson

Ejner Bainkamp Johansson (født 7. marts 1922 i København, død 28. september 2001) var en dansk kunsthistoriker mag.art., manuskriptforfatter og instruktør.

Karriere 
Johansson blev i 1956 mag. art. i kunsthistorie. Han har været kunstskribent på bl.a. BT og Dagbladet Information. I 1967 blev han ansat som tv-producer i Danmarks Radio med kunsten som område. Her stod han bag en lang række DR-programmer om kunst og kultur som Sen aften.

Johansson assisterede desuden Den Hirschsprungske Samling ved flere udstillinger.

Familieforhold 
Ejner Johansson var søn af maskinsnedker Axel Robert Johansson, (f. 14. juni 1897 i Furuby, Småland, Sverige, (dansk indfødsret 1927) død 25. januar 1968 i København)  og tegner Margrethe Hansine Hansen, f. 22. april 1880 i Skibby, død 26. januar 1952 i København.

Ejner Johanssons søn Karsten Johansson (f. 1943) er far til skuespillerne Scarlett, Vanessa, Hunter og Adrian Johansson.

Værker 
Ejner Johansson skrev en lang række kultur- og kunsthistoriske bøger. Fx 
 Dansk marinemaleri i det nittende aarhundrede (1951)
 Richard Mortensen (1962) (oversat til engelsk og fransk)
 Omkring Frederiksholms Kanal (1964)
 Andersens ansigter (1992)
 De danske malere i München (1997)

Hædersbevisninger 
 1984 - LO's kulturpris
 1998 - Akademiets Høyen Medalje for fremragende indsats som kunstformidler

Eksterne kilder/henvisninger 
 
 Udgivelser af Ejner Johansson på bibliotek.dk 
 Nekrolog over Ejner Johansson  

Faglitterære forfattere fra Danmark
Kunsthistorikere fra Danmark
Journalister ved Dagbladet Information
Manuskriptforfattere fra Danmark
Personer fra København
Ansatte i DR
Modtagere af N.L. Høyen Medaljen
Personer i Kraks Blå Bog (afdøde)
Dansksprogede forfattere fra Danmark
AHL

AHL eller Ahl har flere betydninger:

Steder 
 Allu (Ahar), en by i Iran også kendt som Ahl
 Ahel i Iran
 Kudian (Lamerd) i Iran

Sport 
 American Hockey League, professionel ishockeyliga i USA og Canada
 Alps Hockey League, professionel ishockeyliga i Østrig, Italien og Slovenien
 Australian Hockey League, australsk nationalt felthockeyliga
 Allianz Hurling League, fra National Hurling League

Andet 
 Ahl (efternavn)
 Ahlon (sprog)
 Amalgamated Holdings Limited, nu Event Hospitality and Entertainment, australsk biograf- og indlogeringsvirksomhed
 Associated Humber Lines, engelsk shippingvirksomhed
 N-Acyl-homoserin-laktone
American Hockey League

American Hockey League er en professionel ishockeyliga med hold i Canada og USA. Ligaen rangeres som den næstbedste professionelle liga i Nordamerika og er niveaumæssigt på højde med flere af de bedre ligaer i Europa.

Holdene i ligaen fungerer som udklækningsanstalt for verdens bedste ishockeyliga NHL. Hvert hold har så en udvekslingsaftale med et hold i NHL som sender de unge talenter som man anser for ikke at være helt klar til at spille i NHL ned på AHL-holdet for at udvikle sig og få den fornødne spilletid. I tilfælde af skader eller lignende på NHL-holdet kan den unge spiller kaldes op til NHL med kort varsel. Dette er en klar fordel for begge parter idet NHL-holdet sikrer sine unge talenter optimale vilkår for at udvikle sig da de typisk vil få meget mere spilletid på holdet i AHL end de ville have fået i NHL. For holdene i AHL hjælper denne aftale med til at holde lønudgifterne nede idet disse unge talenters løn alene betales af moderklubben i NHL. På grund af denne aftale kaldes AHL ofte for en farmerliga og holdene kaldes for farmerhold.

Ligesom NHL-holdene kan kalde spillere op fra AHL når de har behov for det, så kan AHL-holdene kalde spillere op fra den lavere liga ECHL. På den måde undgår de at få deres trup decimeret i tilfælde af at flere spillere bliver kaldt op til NHL.

Manchester Monarchs vandt slutspillet om Calder Cuppen i 2015 og er således regerende AHL-mestre.

Danskere i AHL 

 Frans Nielsen – Bridgeport Sound Tigers (2006-08)
 Kim Staal – Milwaukee Admirals (2006-07)
 Jannik Hansen – Manitoba Moose (2006-08)
 Morten Madsen – Houston Aeros (2007-2009)
 Kirill Starkov – Syracuse Crunch (2007-2009)
 Sebastian Dahm – Syracuse Crunch (2008-2009)
 Mikkel Bødker – San Antonio Rampage (2009-2011)
 Frederik Andersen - Norfolk Admirals (2012-2014)
 Lars Eller – Peoria Rivermen (2009-2010)
 Philip Larsen – Texas Stars (2010-2012)
 Peter Regin - Birmingham Senetors (2008-2009) og Rockford Icehogs (2014-2015)
 Markus Lauridsen - Lake Erie Monsters (2013-2015)
 Nicklas Jensen - Chicago Wolves (2011-2013), Utica Comets (2014-2016) og Hartfort Wolf Pack (2016-
 Oliver Lauridsen - Adirondack Phantoms (2011-2014) og Lehigh Valley Phantoms (2014-2015)
 Oliver Bjorkstrand - Lake Erie Monsters (2015-)

Derudover har Søren True spillet 3 sæsoner (fra 1989-92) i den nu nedlagte liga IHL der blev anset for at være sidestillet liga til AHL.

Hold

2007-08 Hold

Ekstern link 
 AHL's officielle hjemmeside

Ishockeyligaer
Ishockey i Canada
Ishockey i USA
Flyvebådene

Flyvebådene var navnet på de både, der fra 1965-2002 sejlede i passagerfærgefart mellem Malmø og København. Frem til 1977 blev ruten betjent af hydrofoilbåde, men de blev i 1977 erstattet af katamaraner.

Flyvebådene blev drevet af Dampskibsselskabet Øresund, senere sammenlagt til rederiet ØresunDSBådene og senere igen til Scandlines.

Ved åbningen af Øresundsforbindelsen 1. juli 2000 mistede flyvebådene ca. 60 % af kunderne til togene, hvilket gjorde det umuligt for selskabet at drive en rentabel forretning. Det blev i slutningen af marts måned 2002 meddelt, at sejladsen indstilledes med udgangen af den følgende måned.

Kilder 

Transport i København
Transport i Malmø
Færger i Danmark
McDonnell Douglas F-4 Phantom II

McDonnell Douglas F-4 Phantom II er et amerikanskbygget kampfly, der blev anvendt intensivt af både USAF, US Navy og US Marines i Vietnamkrigen 1965-73 mens USAF kun indsatte nogle få i Golfkrigen 1991. Flyet var fremstillet af McDonnell Douglas.

Israel har anvendt flyet i Udmattelseskrigen 1969-70, Oktoberkrigen 1973, invasionerne i Libanon 1978 og 1982 samt missioner over fjendtligt territorium generelt.

Desuden anvendte Iran flyet i Den Iransk-irakiske Krig 1980-88.

Selvom både Grækenland og Tyrkiet havde Phantom-fly i 1974, kom de ikke i kamp over Cypern.

Phantom II var operativ i USA's forsvar fra 1960 til 1996, men bruges endnu af Grækenland, Tyrkiet mm. Derudover er mange ombygget til QF-4 måldroner. I 1981 indstillede McDonnell Douglas produktionen efter at have fremstillet 5.195 eksemplarer. Boeing har nu overtaget supporten af F-4.

Se også 
 Kampfly
 Militærfly

Eksterne henvisninger 
 Boeing om F-4 Phantom 
 Hjemmeside dedikeret til flyet

Noter 

Kampfly
Hangarskibsfly
McDonnell Douglas-fly
2-motors jetfly
JSF

JSF er et akronym, der kan henvise til flere artikler:

 F-35 Lightning II – et militærfly, der også benævnes Joint Strike Fighter.
 Java Server Faces – en præsentationsteknologi i J2EE-platformen.
Per Knutzon

Per Thor Brockdorff Knutzon (født 22. april 1897 i Odense, død 1. september 1948 i Bagsværd) var en dansk skuespiller og sceneinstruktør der blev uddannet fra Det kongelige Teater, men fik sin egentlige debut i 1921 på Odense Teater. Sidenhen kom han til Folketeatret. Han arbejdede også som sceneinstruktør på Det ny Teater og Nørrebros Teater og var desuden direktør for Riddersalen 1935-1938 og 1941-1943 og for Allé Scenen (sammen med Carl Heger) 1945-1948. Han medvirkede i en enkelt spillefilm, nemlig Københavnere (1933). I 1923 giftede han sig med skuespillerinde Jenny Larsen og de fik datteren Lone Knutzon, mor til Tøger Seidenfaden . I 1936 giftede han sig med visesangerinden Lulu Ziegler, og de fik sønnen Lars Knutzon, der er skuespiller og sceneinstruktør.

Noter

Eksterne henvisninger 
 
 

Skuespillere fra Danmark
Sceneinstruktører fra Danmark
Teaterledere fra Danmark
Personer i Kraks Blå Bog (afdøde)
Elisabeth Schwarzkopf

Olga Maria Elisabeth Friederike Schwarzkopf (født 9. december 1915 i Jarotschin i Preussen, død 3. august 2006 i Schruns i Vorarlberg) var en tysk operasanger (sopran), der med sin karakteristiske og kultiverede sangteknik var én af 1900-tallets mest anerkendte operasangerinder.

Biografi 
Elisabeth Schwarzkopf blev født i den preussiske provins Posen, der siden 1919 er en del af Polen. Hun viste allerede i meget ung alder interesse for musik og sang sin første operarolle i 1928 som Eurydike i en skoleopsætning af Orfeus og Eurydike i Magdeburg.

I 1934 begyndte Schwarzkopf at studere ved musikkonservatoriet i Berlin, først som mezzosopran senere som koloratursopran. Hun debuterede som professionel ved Statsoperaen i Berlin den 15. april 1938 som anden blomsterpige i 2. akt af Richard Wagners opera Parsifal. Hun sang i Berlin i fire år og blev medlem af nazipartiet. Det medførte, at hun blev boykottet i USA længe efter krigen.

Hun blev især elsket i Mozart (Grevinden i Figaros bryllup) , Strauss (Marskalinden i Rosenkavaleren)  og Hugo Wolf (lieder). 

Gennem sit ægteskab med den fremtrædende britiske klassiske musikproducent og senere direktør for Royal Opera House Covent Garden i London, Walter Legge, blev hun britisk statsborger i 1953. I 1992 blev hun adlet af dronning Elisabeth 2. 

Fra 1982 til 2003 boede hun i Zumikon ved Zürich, og her er hun bisat. Fra 2003 og til sin død boede hun i Schruns i Vorarlberg.

Operasangere fra Tyskland
Æresdoktorer ved University of Cambridge
Eagle

Eagle er det engelske ord for fuglen ørn.

Eagle eller The Eagle kan henvise til:

Personer 
 Et engelsk/amerikansk fornavn og efternavn
 Eddie "The Eagle" Edwards (født 1963), en britisk skihopper
 The Eagle, ringnavnet for den tidligere amerikanske wrestler, Jackie Fulton

Biler 
 AMC Eagle, en firhjulstrukket bil fra American Motors Corporation fremstillet 1980 til 1987
 Eagle (bilmærke), et bilmærke under Chrysler Corporation fra 1988 til 1998

Skibe 
 HMS Eagle, navnet på flere skibe fra den britiske Royal Navy
 USS Eagle, navnet på flere skibe fra United States Navy

Fly og rumfart 
 McDonnell Douglas' F-15 Eagle, et kampfly
 Fisher P-75 Eagle, et jagerfly fra United States Army Air Force fra 2. verdenskrig.
 Rolls-Royce Eagle, en  V-12 flymotor fra første verdenskrig.
 Rolls-Royce Eagle (1944), en H-24 flymotor fra slutningen af 1940'erne
 Eagle, kælenavnet for landingsmodulet Apollo Lunar Module på Apollo 11

Andet 
 Eagle, et udtryk indenfor  golf
Aase Clausen

Aase Othlo Barfod Holten (født Clausen 15. august 1914 i Lynge, død 7. september 2005) var en dansk skuespillerinde, der blev kåret som Miss Danmark (og Miss Europa) i 1932 og som herefter fik en ganske kort skuespillerkarriere, med roller på bl.a. Riddersalen og Nørrebros Teater samt i tre spillefilm, nemlig Med fuld musik (1933), Københavnere (1933) og Ud i den kolde sne (1934).

Gift med fabrikant Preben Holten (1911-67), der var indehaver af English House.

Eksterne henvisninger 
 
 

Skuespillere fra Danmark
Personer fra Allerød Kommune
Flyvebåd

Flyvebåd har to betydninger:

Vandflyver – et fly hvor selve flykroppen er bådformet, modsat pontonfly.
Hydrofoilbåde – hurtige både hvor undersøiske "vinger" løfter skroget fri af vandet.
Flyvebådene – en rute med hydrofoilbåde som sejlede mellem København og Malmø før Øresundsbroen blev åbnet.
Se også
Luftpudebåd – en båd der svæver over vandet på en luftpude
Lusaka

Lusaka er hovedstaden og den største by i Zambia i det tidligere Rhodesia. Byen har  indbyggere. Byen blev grundlagt 1905 af europæiske indvandrere og erstattede i 1935 byen Livingstone, det nuværende Maramba) som hovedstad for den britiske koloni Nordrhodesia. Universitetet i Lusaka blev grundlagt i 1966.

Referencer

Eksterne henvisninger